# Лаб: Повторения с цикли – while-цикъл

Задачи за упражнение и домашно към курса ["Основи на програмирането" в СофтУни](https://softuni.bg/courses/programming-basics).

**Тествайте** решението си в **judge системата**: <https://judge.softuni.bg/Contests/Compete/Index/1014>.

## Число в диапазона [1…100]

Напишете програма, която въвежда цяло положително **число** n **в диапазона [1…100]**. При въвеждане на число извън посочения диапазон да се отпечата съобщение за грешка и **да се въведе ново число**.

### Примерен вход и изход


|  |
| --- |
| **Вход / Изход** |
| **35**  The number is: 35 |
| **105**  Invalid number!  **0**  Invalid number!  **-200**  Invalid number!  **77**  The number is: 77 |

**Насоки**


1. Създайте **нов проект** в PyCharm по познатия начин и му дайте описателно име, например "while\_loop"
2. В проекта създайте нов Python файл с име **"numbers\_in\_range"**
3. Прочетете входните данни от конзолата в искания вид
4. Направете **while** цикъл, който да се повтаря, **докато** съответното число **е по-малко от 1 или по-голямо от 100:**



1. Ако програмата **влезе в тялото на цикъла**, това ще означава, че потребителят е въвел число, което не е в искания диапазон, затова първо отпечатайте съобщение "Invalid number!", след което **прочетете ново число** и **присвоете стойността му на променливата** number**:**



1. **След тялото на цикъла** отпечатайте промеливата number в желания формат. Тя ще има стойност **между 1 и 100**, понеже програмата ще е **излязла от цикъла:**



1. **Стартирайте** програмата с **Ctl+Shift+F10** и я **тествайте** с различни входни стойности.

## Редица числа 2k+1

Напишете програма, която чете число n, въведено от потребителя,и отпечатва **всички числа ≤ n от редицата**: 1, 3, 7, 15, 31, …. Всяко следващо число се изчислява като умножим **предишното** с **2** и добавим **1**.

### Примерен вход и изход

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **вход** | **изход** |  | **вход** | **изход** |  | **вход** | **изход** |  | **вход** | **изход** |
| 3 | 1  3 | 8 | 1  3  7 | 17 | 1  3  7  15 | 31 | 1  3  7  15  31 |

**Насоки**


1. Прочетете от конзолата цяло число;
2. **Създайте** променлива с **първоначална стойност** 1, която ще играете ролята на брояч:



1. **Създайте while** цикъл, който се повтаря, докато **броячът е по-малък** от числото, прочетено от конзолата:



1. При всяко повторение на цикъла **принтирайте стойноста на брояча** и му **прибавяйте дадената стойност**:



## Баланс по сметка

Напишете програма, която пресмята колко общо пари има в сметката, след като направите определен брой вноски. На първия ред ще получите **колко вноски трябва да се направят**. На всеки следващ ред ще получавате сумата, която трябва да внесете в сметката, **докато не се достигне броят вноски**. При всяка получена сума на конзолата трябва да се извежда съобщението **"Increase: "** + сумата и тя да се **прибавя в сметката**. Ако получите число **по-малко от 0** на конзолата трябва да се изведе **"Invalid operation!"** и **програмата да приключи**. Когато програмата приключи, трябва да се принтира **"Total: "** + общата сума в сметката, закръглена до втория знак след десетичната запетая.

### Примерен вход и изход

|  |  |  |  |  |
| --- | --- | --- | --- | --- |
| **вход** | **изход** |  | **вход** | **изход** |
| 3  5.51  69.42  100 | Increase: 5.51  Increase: 69.42  Increase: 100  Total: 174.93 | 5  120  45.55  -150 | Increase: 120  Increase: 45.55  Invalid operation!  Total: 165.55 |

**Насоки**

1. Прочетете число от конзолата, което определя колко вноски трябва да се направят:




1. Създайте **две променливи** - една, която ще е брояч и една, в която да пазите сумата, която е внесена, и им задайте стойност 0:




1. Създайте **while** цикъл, който ще продължава, докато броячът е по-малък от броя вноски:



1. При всяко повтаряне на цикъла четете сума от конзолата **(реално число)**:



1. Направетепроверка **дали е въведена отрицателна сума** и, ако е така, принтирайте на конзолата нужното съобщение и прекратете цикъла. Ако сумата е положителна, **увеличете баланса по сметката**, принтирайте на конзолата с колко сте увеличили баланса и **увеличете брояча с 1:**



1. След цикъла принтирайте тоталния баланс:



## Най-голямо число

Напишете програма, която чете n на брой **цели числа** (n > 0), въведени от потребителя, и намира **най-голямото** измежду тях. Първо се въвежда броят числа n, а след това самите n числа по едно на ред.

### Примерен вход и изход

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **вход** | **изход** |  | **вход** | **изход** |  | **вход** | **изход** |  | **вход** | **изход** |  | **вход** | **изход** |
| 2  100  99 | 100 | 3  -10  20  -30 | 20 | 4  45  -20  7  99 | 99 | 1  999 | 999 | 2  -1  -2 | -1 |

## Най-малко число

Напишете програма, която чете n на брой **цели числа** (n > 0), въведени от потребителя, и намира **най-малкото** измежду тях. Първо се въвежда броят числа n, а след това самите n числа по едно на ред.

### Примерен вход и изход

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **вход** | **изход** |  | **вход** | **изход** |  | **вход** | **изход** |  | **вход** | **изход** |  | **вход** | **изход** |
| 2  100  99 | 99 | 3  -10  20  -30 | -30 | 4  45  -20  7  99 | -20 | 1  999 | 999 | 2  -1  -2 | -2 |

## Завършване

Напишете програма, която изчислява **средната оценка** на ученик от цялото му обучение. На първия ред ще получите **името на ученика**, а на всеки следващ ред - неговите годишни оценки. Ученикът преминава в следващия клас, **ако годишната му оценка е** **по-голяма или равна на 4.00**. **Ако оценката му е под 4.00**, той ще повтори класа. При успешно завършване на **12-ти** клас да се отпечата:

"{**име на ученика**} graduated. Average grade: {**средната оценка от цялото обучение**}"

**Стойността трябва да бъде форматирана до втория знак** след десетичната запетая.

### Примерен вход и изход

|  |  |  |  |  |
| --- | --- | --- | --- | --- |
| **Вход** | **изход** |  | **вход** | **изход** |
| Pesho  4  5.5  6  5.43  4.5  6  5.55  5  6  6  5.43  5 | Pesho graduated. Average grade: 5.37 | Ani  5  5.32  6  5.43  5  6  5.5  4.55  5  6  5.56  6 | Ani graduated. Average grade: 5.45 |

## Завършване - част 2

Напишете програма, която изчислява **средната оценка** на ученик от цялото му обучение. На първия ред ще получите **името на ученика**, а на всеки следващ ред - неговите годишни оценки. Ученикът преминава в следващия клас, **ако годишната му оценка е по-голяма или равна на 4.00**. **Ако ученикът бъде скъсан повече от един път, то той бива изключен и програмата приключва,** като се отпечатва **името на ученика и в кой клас е изключен**.

При успешно завършване на **12-ти** клас да се отпечата :

"{**име на ученика**} graduated. Average grade: {**средната оценка от цялото обучение**}"

**В случай, че ученикът е изключен от училище, да се отпечата:**

"{**име на ученика**} has been excluded at {**класа, в който е бил изключен**} grade"

**Стойността трябва да бъде форматирана до втория знак** след десетичната запетая.

### Примерен вход и изход

|  |  |  |  |  |
| --- | --- | --- | --- | --- |
| **вход** | **изход** |  | **вход** | **изход** |
| Gosho  5  5.5  6  5.43  5.5  6  5.55  5  6  6  5.43  5 | Gosho graduated. Average grade: 5.53 | Mimi  5  6  5  6  5  6  6  2  3 | Mimi has been excluded at 8 grade |

# Примерна изпитна задача

## \*Преместване

На осемнадесетия си рожден ден Хосе взел решение, че ще се изнесе да живее на квартира. Опаковал багажа си в **кашони** и намерил подходяща обява за апартамент под наем. Той започва да пренася своя багаж **на части**, защото не може наведнъж. Има ограничено **свободно пространство** в новото си жилище, където може да разположи вещите, така че мястото да бъде подходящо за живеене.

Напишете **програма, която изчислява свободния обем от жилището на Хосе, който остава, след като пренесе багажа си.**

**Всеки кашон е с точни размери: 1m x 1m x 1m.**

**Вход**

Потребителят въвежда следните данни на отделни редове:

1. **Широчина на свободното пространство - цяло число**;
2. **Дължина на свободното пространство - цяло число**;
3. **Височина на свободното пространство - цяло число**;
4. На следващите редове **(до получаване на команда "Done") -** **брой кашони, които се пренасят в квартирата - цели числа**

**Програмата трябва да приключи прочитането на данни при команда "Done"** **или ако свободното място свърши.**

**Изход**

Да се **отпечата** на конзолата **един** от следните редове:

* Ако стигнете до командата **"Done"** и има още свободно място:

**"{брой свободни куб. метри} Cubic meters left."**

* Ако свободното място свърши преди да е дошла команда **"**Done**":**

**"No more free space! You need {брой недостигащи куб. метри} Cubic meters more."**

**Примерен вход и изход**

|  |  |  |
| --- | --- | --- |
| **Вход** | **Изход** | **Обяснение** |
| 10  10  2  20  20  20  20  122 | No more free space! You need 2 Cubic meters more. | 10 \* 10 \* 2 = **200 кубични метра.** 20 + 20 + 20 + 20 + 122 = **202** **кубични метра.** 200 - 202 = **2 недостигащи** кубични метра |
| 10  1  2  4  6  **Done** | 10 Cubic meters left. | 10 \* 1 \* 2 = **20 кубични метра.** 4 + 6 = **10** **кубични метра.** 20 - 10 = **10 кубични метра.** |