# Лаб: Повторения с цикли – for-цикъл

Задачи за упражнение в клас и за домашно към курса ["Основи на програмирането" @ СофтУни](https://softuni.bg/courses/programming-basics).

Тествайте решенията си тук: <https://judge.softuni.bg/Contests/Compete/Index/1015#0>

## Числа от 1 до 100


Напишете програма, която отпечатва на нов ред всяко от числата от 1 до 100.

### Примерен вход и изход

|  |  |
| --- | --- |
| **вход** | **изход** |
| (няма) | 1  2  3  …  98  99  100 |

### Насоки

1. Създайте **нов проект с име "for\_loop"**;
2. В него създайте Python файл с описателно име като например **"numbers\_1\_to\_100"**;
3. Напишете решението на задачата, като си помогнете с кода от картинката по-долу:



## Всички латински букви


Напишете програма, която отпечатва на нов ред всяка малка буква от латинската азбука: a, b, c, …, z.

### Насоки

1. За да итерира **for** цикълът през исканите букви, е необходимо да използвате метода **ord()**, който извежда десетичната стойност на всяка буква съгласно ASCII таблицата. Тъй като **for** цикълът приключва до предпоследната стойност на зададения диапазон (range), за краѝ на диапазона е необходимо да посочите символа след буква **z** вASCII таблицата, а именно **{** (лява къдрава скоба):



1. Ако директно принтирате стойностите на i, на конзолата ще се изведат числата в диапазона 97 – 122, което не е целта на задачата. За да принтирате букви, използвайте метода **chr()**, който превръща десетична стойност в съответния символ от ASCII таблицата:



## Сумиране на числа

Да се напише програма, която **чете** n на брой **цели числа**, въведени от потребителя, **и ги сумира**.

* На първия ред на входа се въвежда броят числа n;
* На следващите n реда се въвежда по едно цяло число.

Програмата трябва да прочете числата, да ги сумира и да отпечата сумата им.

### Примерен вход и изход

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **вход** | **изход** |  | **вход** | **изход** |  | **вход** | **изход** |  | **вход** | **изход** |  | **вход** | **изход** |
| 2  10  20 | 30 | 3  -10  -20  -30 | -60 | 4  45  -20  7  11 | 43 | 1  999 | 999 | 0 | 0 |

### Насоки


1. Прочетете от конзолата броя на въведените числа:



1. Създайте променлива **"total"**,в която да сумирате числата, и ѝ задайте първоначална стойност 0:



1. Създайте **for** цикъл, в който n **на брой пъти** прочетете по едно цяло число num, и го прибавете към общата сума:



1. Накрая отпечатайте получената сума.

## Редица цели числа

Напишете програма, която чете **n на брой цели числа** и принтирайте **най-голямото** и **най-малкото** число измежду въведените.

### Примерен вход и изход

|  |  |  |  |  |
| --- | --- | --- | --- | --- |
| **вход** | **изход** |  | **вход** | **изход** |
| 5  10  20  304  0  50 | Max number: 304  Min number: 0 | 6  250  5  2  0  100  1000 | Max number: 1000  Min number: 0 |

## Лява и дясна сума

Да се напише програма, която чете **2\***n на брой цели числа, подадени от потребителя, и проверява дали **сумата на първите** n **числа** (лява сума) е равна на **сумата на вторите** n **числа** (дясна сума). При равенство на конзолата да се изведе: " Yes, sum = {**сумата**}", в противен случай - " No, diff = {**разликата**}". Разликата да се изчислява по абсолютна стойност.

### Примерен вход и изход

|  |  |  |  |  |  |  |
| --- | --- | --- | --- | --- | --- | --- |
| **вход** | **изход** | **коментар** |  | **вход** | **изход** | **коментар** |
| 2  10  90  60  40 | Yes, sum = 100 | 10+90 = 60+40 = 100 | 2  90  9  50  50 | No, diff = 1 | 90+9 ≠ 50+50  Difference = |99-100| = 1 |

## Четна / нечетна сума

Да се напише програма, която чете n-на брой цели числа, подадени от потребителя, и проверява дали **сумата от числата на четни позиции** е равна на **сумата на числата на нечетни позиции**. При равенство да се отпечатат два реда:

"Yes"

"Sum = **{сумата}**"

В противен случай да се отпечата:

"No"

"Diff = {**разликата**}"

Разликата да се изчисли по абсолютна стойност.

### Примерен вход и изход

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **вход** | **изход** | **коментар** |  | **вход** | **изход** | **коментар** |  | **вход** | **изход** | **коментар** |
| 4  10  50  60  20 | Yes  Sum = 70 | 10+60 = 50+20 = 70 | 4  3  5  1  -2 | No  Diff = 1 | 3+1 ≠ 5-2  Diff = |4-3| = 1 | 3  5  8  1 | No  Diff = 2 | 5+1 ≠ 8  Diff = |6-8| = 2 |

## Сумиране на гласните букви

Да се напише програма, която чете **текст** (стринг), въведен от потребителя, изчислява и отпечатва **сумата от стойностите на гласните букви** според таблицата по-долу:

|  |  |  |  |  |  |
| --- | --- | --- | --- | --- | --- |
| буква | a | e | i | o | u |
| стойност | 1 | 2 | 3 | 4 | 5 |

### Примерен вход и изход

|  |  |  |
| --- | --- | --- |
| **вход** | **изход** | **коментар** |
| hello | 6 | e + o = 2 + 4 = 6 |
| hi | 3 | i = 3 |
| bamboo | 9 | a + o + o = 1 + 4 + 4 = 9 |
| beer | 4 | e + e = 2 + 2 = 4 |

**Примерна изпитна задача**

## Умната Лили

Лили вече е на **n години**. За всеки свой **рожден ден** тя получава подарък. За **нечетните** рождени дни (**1, 3, 5...n**) получава **играчки**, а за всеки **четен** (**2, 4, 6...n**) получава **пари**. За **втория рожден ден** получава **10.00 лв**, като **сумата се увеличава с 10.00 лв, за всеки следващ четен рожден ден** (**2 -> 10**, **4 -> 20**, **6 -> 30**...и т.н.). През годините Лили тайно е спестявала парите. **Братът** на Лили, **в годините**, които тя **получава пари**, **взима по 1.00 лев** от тях. Лили **продала играчките,** получени през годините, **всяка за P лева** и **добавила** сумата **към спестените пари**. С парите искала да си **купи пералня за X лева**. Напишете програма, която да пресмята, **колко пари е събрала** и дали ѝ **стигат, за да си купи пералня**.

### Вход

Програмата прочита **3 числа**, въведени от потребителя, на отделни редове:

* **Възрастта** на Лили - **цяло число**;
* **Цената на пералнята** - **реално число**;
* **Единична цена** **на играчка** - **цяло число**.

### Изход

Да се отпечата на конзолата един ред:

* Ако парите на Лили са достатъчни:
  + **“**Yes! {N}**”** - където **N** е остатъка пари след покупката
* Ако парите не са достатъчни:
  + **“No! {М}“** - където **M** е сумата, която не достига
* Числата **N** и **M** трябва да за **форматирани до вторият знак след десетичната запетая**.

### Примерен вход и изход

|  |  |  |
| --- | --- | --- |
| **вход** | **изход** | **Коментари** |
| 10  170.00  6 | Yes! 5.00 | **Първи рожден ден** получава **играчка**; **2ри -> 10лв**; 3ти -> играчка;  **4ти** -> 10 + 10 = **20лв**; **5ти** -> играчка; **6ти** -> 20 + 10 = **30лв**; **7ми** -> играчка;  **8ми** -> 30 + 10 = **40лв**; **9ти** -> играчка; **10ти** -> 40 + 10 = **50лв**.  **Спестила е** -> 10 + 20 + 30 + 40 + 50 = **150лв**. Продала е **5 играчки по 6 лв** = **30лв**.  **Брат ѝ взел 5 пъти по 1 лев** = **5лв**. **Остават** -> 150 + 30 – 5 = **175лв**.  **175 >= 170** (цената на пералнята) **успяла** е да я купи и са и **останали** 175-170 = **5 лв.** |
| 21  1570.98  3 | No! 997.98 | **Спестила е 550лв**. **Продала** е **11** играчки по **3 лв** = **33лв**. Брат ѝ **взимал 10** години по **1 лев** = **10лв**. **Останали** 550 + 33 – 10 = **573лв**  **573 < 1570.98** – **не е успяла** да купи пералня. **Не ѝ достигат** 1570.98–573 = **997.98лв** |